BEGRUNDELSE

1.BAGGRUND FOR FORSLAGET

For at sikre den nødvendige retssikkerhed og ensartethed på det indre marked skal Det Blandede EØS-Udvalg indarbejde al relevant EU-lovgivning i EØS-aftalen så hurtigt som muligt efter vedtagelsen.

EØS-aftalens artikel 78 fastsætter, at de kontraherende parter skal styrke og udvide samarbejdet inden for rammerne af Unionens virksomhed med hensyn til bl.a. miljø og forskning og teknologisk udvikling.

2.RESULTAT AF HØRINGER AF INTERESSEREDE PARTER OG KONSEKVENSANALYSER

Udkastet til Det Blandede EØS-Udvalgs afgørelse (der er knyttet som bilag til forslaget til Rådets afgørelse) har til formål at ændre protokol 31 til EØS-aftalen om samarbejde på særlige områder ud over de fire friheder og udvide de kontraherende parters samarbejde i forbindelse med miljø og forskning og teknologisk udvikling.

Samarbejdet mellem EØS-aftalens kontraherende parter er allerede blevet udvidet til at omfatte Copernicusprogrammet ved Det Blandede EØS-Udvalgs afgørelse nr. 249/2014 af 13. november 2014. En henvisning til forordning (EU) nr. 377/2014 om oprettelse af Copernicusprogrammet blev derfor medtaget i artikel 1, stk. 8d, i protokol 31 til EØS-aftalen. De nærmere bestemmelser for samarbejdet mellem EØS-aftalens kontraherende parter i denne henseende blev også er fastsat i den relevante bestemmelse i protokol 31 til EØS-aftalen.

I henhold til artikel 1, stk. 8d), litra e), i protokol 31 er Norge og Liechtenstein undtaget fra deltagelse i Copernicusprogrammet. Norge har imidlertid nu fjernet hindringerne for landets deltagelse. Derfor bør de relevante bestemmelser, der fastlægger EFTA-landenes deltagelse i programmet, også gælde for Norge, og henvisningen til Norge i litra e) bør udgå.

Det bør bemærkes, at Norge har anmodet om at påbegynde sin deltagelse i Copernicusprogrammet med tilbagevirkende kraft fra den 1. januar 2014. Det finansielle bidrag til Copernicus for regnskabsåret 2014 vil blive føjet til det bidrag, der vedrører regnskabsåret 2015, og inkluderet i indkaldelsen af bidrag for 2015. I denne forbindelse har det norske parlament allerede givet sin foreløbige godkendelse af de relevante midler.

3.JURIDISKE ASPEKTER AF FORSLAGET

I henhold til artikel 1, stk. 3, i Rådets forordning (EF) nr. 2894/94 om visse gennemførelsesbestemmelser til EØS-aftalen fastlægger Rådet på forslag af Kommissionen den holdning, som skal indtages på Unionens vegne til sådanne afgørelser.

Kommissionen forelægger udkastet til Det Blandede EØS-Udvalgs afgørelse til vedtagelse i Rådet som Unionens holdning. Kommissionen håber snarest muligt at kunne forelægge forslaget i Det Blandede EØS-Udvalg.

2015/0088 (NLE)

Forslag til

RÅDETS AFGØRELSE

om den holdning, der skal indtages på Den Europæiske Unions vegne

i Det Blandede EØS-Udvalg til en ændring af protokol 31 til EØS-aftalen om samarbejde på særlige områder ud over de fire friheder

(Copernicus)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 189, stk. 2, sammenholdt med artikel 218, stk. 9,

under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde, særlig artikel 1, stk. 3,